سه‌فين دزه‌يى قسه‌كه‌ر فه‌رمى وه‌ناو حكومه‌ت هه‌رێم كوردستان له‌ به‌ياننامه‌يگ ك(شه‌فه‌ق نيوز) ئاگادارى بوى، وت: ئاشكراى ئه‌را هاووڵاتيه‌يل و كارمه‌نده‌يل دام و ده‌زگايه‌يل حكومى هه‌رێم ئه‌كه‌يم ك وه‌ گووره‌ى ياساى په‌رله‌مان كوردستان له‌باوه‌ت پشووه‌يل، سوو چوارشه‌ممه‌ 6 / 1 / 2016 پشوو فه‌رميه‌ له‌گشت ده‌زگايه‌يل حكومى.
جى باسه‌، له‌ 6 كانوون دويه‌م گشت ساڵيگ عراقيه‌يل ده‌س ئه‌كه‌ن ئاهه‌نگ ساڵياد دامه‌رانن سوپاى عراقى ك يه‌كه‌م فه‌وج ئه‌و سوپا وه‌ناو فه‌وج(مووساى كازم) له‌ساڵ 1921 دامه‌زريا.
